James Germain
James Germain, ki fèt 1968 nan Pòtoprens (Ayiti), se yon chantè ak konpozitè ayisyen.

Biyografi 
Li te fèt nan yon fanmi ki gen uit (8) timoun. Chantè a ak konpozitè te grandi nan katye Saint-Antoine.

James Germain frekante koral legliz li a pandan yon ti tan ak sè li e li te kòmanse antrene nan Akademi Promusica nan Pòtoprens. Nan Akademi Promusica, James Germain rankontre Lina Mathon-Blanchet ki enflyanse anpil atis kòm Martha Jean-Claude, Micheline Laudun Denis, Yole Dérose, Emerante De Pradine Morse ak Raymond Baillargau rele Ti Roro. Mizisyèn Alzine Rocourt anseye li teyori mizik. Epi li te ale an Frans an 1990 pou li fè fòmasyon nan djaz ak chante klasik, nan Konsèvatwa Claude Debussy.

An 2007, koregraf ayisyen Kettly Noël envite James Germain pou li patisipe nan espektak Nan Lakou.

James Germain vwayaje ant Afrik (Mali, Benen, Boukinafaso, Kòt divwa, Gine, Kamewoun...), Ewòp ak Karayib la. Li chante djaz, chante vodou ak mizik tradisyonèl.

An 2015-2016, chantè James Germain, Beethova Obas ak chantèz Emeline Michel rankontre sou pwojè "Ann Chwazi Lapè" ki te dirije pa Misyon Ini pou Estabilizasyon an Ayiti. Yon disk Vwa Ayiti pou Lapè te fèt anba direksyon atistik James Germain.

Zèv li yo

Albòm 
 Morceaux de choix
 Kafou Minui
 2010 ː Kréol Mandingue

Referans

Lyen deyò 
 James Germain sou ayibopost.com

Moun
Fanm 
Chantè
Chantè ayisyen 
Mizisyen ayisyen
Nesans nan lane 1968